Hej Bolius

Når vi overtager vores nye hus, kan vi da forvente. at haven er velpasset, at hækken for eksempel er klippet?

Marianne M


Købt hus - kan vi forvente at hækken er klippet når vi overtager?
Hej Marianne M

Når man overtager hus eller lejlighed, så er kravet generelt, at hus og have skal afleveres i ryddelig stand, med mindre andet er aftalt.

Det betyder stort set, at man kan forvente, at huset skal være ryddet og almindelig rengjort.

Man kan også forvente, at haven og havens planter skal være det "man købte". Det betyder, at der skal være den hæk og de planter, som var der i haven, da man så huset. Sælger må fx ikke fjerne planter eller fast inventar fra haven, uden det er aftalt med køber.

Men det betyder ikke, at du kan forlange, at græsset lige er slået, hækken er nyklippet og ukrudtet fjernet den dag, du overtager huset.

Se mere: [Køb af bolig](https://www.bolius.dk/koeb-af-bolig)

